Igaüks otsib armastust
ja tahab seda meeleheitlikult leida.
Peame näitama neile, mis on armastus.
Peame tutvustama neid armastusele - Jeesusele.
Jeesusele.
Selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Äratavat ja üleloomulikku armastust.
Jeesus on armastus.
Tere tulemast saatesse! Mina olen Patricia King.
Olen põnevil, sest tänane teema on Jumala tuli ja uus veinilähker.
Meil on külas minu hea sõber ja prohvet Stacey Campbell.
Meie sinuga oleme kuulutanud enda teadmata sama sõnumit.
Oleme mõlemad sellel õpetuslikul CD-l pealkirjaga "Man of Fire".
Sellega oli üks naljakas kokkusattumus.
Kui läksime mõlemad selle plaadi jaoks sõnumit jagama,
küsisid, millest ma täna räägin.
Tuli välja, et mõlemad tahtsime rääkida tulega ristimisest.
Jutlused haakusid omavahel nii ilusasti.
Seda oli põnev näha.
See võttis mind sõnatuks, sest me kandsime endas samu asju.
Peaaegu üks ühele.
Tulega ristimist rõhutavad praegu prohvetid kõikjal.
Ees on suur pühaduse ja Jumala tule liikumine,
mis puhastab Kristuse pruudi patust,
et lasta tema hiilgusel särada.
Algamas on uus vaimulik ajajärk.
Tahan puhuda sarve või teisisõnu, lasta häirekella,
sest me peame mõistma vaimumaailmas toimuvat,
nii-öelda aastaaegade vaheldumist.
Jeesus ütles variseridele,
et nad oskavad otsustada küll taeva palge üle,
aga mitte aegade tunnustähtede üle.
Ta nimetas neid silmakirjalikeks.
Asi on tõsine.
Meie vaimsete juhtidena peame mõistma,
et Jeesus isiklikult valmistab oma pruuti ette.
Uue ajajärguga tuleb ka uus, teistsugune võidmine.
See on teistsugune.
Oled saanud ühe väga kaaluka prohveteeringu,
mis puudutab uue anuma valmistamist.
Jutt on veinilähkrist, mis talletab Püha Vaimu tööd.
Usun, et Jumal laseb kõlada prohvetlikel häältel,
mis kuulutavad ette seda, mida Jumal kavatseb siin maa peal teha.
See on mõeldud meile ettevalmistuseks.
Kõigepealt tuleb eristada aegu, mõista vaimumaailmas toimuvat.
Ilma selleta ei saa me valmistada õiget veinilähkrit.
Oleme elanud ülemaailmses veiniajas, kui nii võib öelda.
Kümneid aastaid tagasi sai suur prohvet Bob Jones sõnumi
kolmest olulisemast ülemaailmsest vaimulikust ajajärgust.
Seda kinnitasid ka tunnustähed taevast.
Üksikasjad on International House of Prayeri kodulehel.
Bob Jonesi sõnul oli esimene neist veiniaeg, mis algas 1994. aastal,
siis tuleaeg, mille lävel arvan meid olevat praegu.
Pärast seda tuleb ülemaailmne tuuleaeg.
Need perioodid on pikad, globaalsed ja kaasavad terve Kristuse ihu.
Siis muutub kõik nagu veiniajalgi.
Muutused haaravad tervet maailma.
Bob Jones prohveteeris seda kümme aastat enne veiniaja algust.
Tollal, 1984. aastal ütles ta: "Kümne aasta pärast."
1994. aastal oli tõepoolest suur vaimu väljavalamine Torontos.
Räägi meile sellest täpsemalt, sest ka sina nägid seda ette.
Olin Torontos 1993. aasta oktoobris,
väikeses 250-liikmelises koguduses.
Nad soovisid palvet.
Sulgesin silmad ja järsku oleksin nagu välgunoolega pihta saanud.
Hakkasin värisema ja prohveteerima: "Ees on suur Vaimu liikumine,
mille käigus näeme imesid ja tunnustähti."
Suurim oht sel tunnil on keskenduda ilmingutele ja unustada,
et meie nimed on kirjas eluraamatus.
Nägin oma silmaga,
kuidas kogudus sai kahe aastaga 10 000 liikme võrra rikkamaks.
Brownsville'is tuli esimesel aastal usule 100 000 inimest.
Seal sai Jumala Vaimuga täidetud ka Heidi Baker.
Ta suutis viis päeva vaevu püsti seista.
Hiljem läks ta maailma vaeseima rahva keskele, kandes suurt vilja.
Sellest võiks lõpmatuseni rääkida.
See levis üle maailma nagu kulutuli.
Need, kes olid Toronto väljavalamisel,
viisid väe endaga kaasa igale poole.
See oli ootamatu Jumala külastus ja veini väljavalamine,
mille tunnuseks oli joobumus Pühast Vaimust.
Inimesed naersid meeletult ja veeresid põrandal.
Nad ei suutnud naermist lõpetada isegi koosolekutel,
kus seda ei peetud sobivaks.
Peetruski ütles Apostlite tegudes,
et need inimesed pole joobnud, vaid nad on täis Vaimu.
Nad nägid välja joobnud, kuid tegelikult olid nad täis Vaimu.
Jeesus oli neile seda väge lubanud,
et nad saaksid olla Tema tunnistajad.
Kui vägi tuli nende üle, tundusid nad olevat purjus,
aga 300 hinge sai ühe päevaga päästetud.
See levis Jeruusalemmast Antiookiasse
ja sealt kogu tolleaegsesse maailma,
kuna nad said väe olla tunnistajad.
Tihti on nii, et me ei tunne Jumalat Tema liikumises ära.
1994. aasta liikumist ei võtnud suurem osa Kristuse ihust omaks.
Ometi olid selle viljad selgesti nähtavad.
Vaimulikus maailmas toimunud nihe oli ilmselge.
Imesid ja tunnustähti on viimase 20 aastaga olnud rohkem
kui ilmselt kogu kirikuajaloo jooksul kokku.
Lõikust on palju kõikjal.
Tohutud viljapõllud on valmis lõikuseks
Lähis-Idas, kommunistlikes riikides.
Veiniajal tekkisid põranda-alused kogudused.
Viljad annavad tunnistust toimunud muutustest.
Täiesti nõus, aga nagu Bob Jones ütles, muutub vein tuleks.
Tunnen, et oleme praegu üleminekuajas.
Veini ja tuld hoitakse erinevates lähkrites.
Tulelähker peab olema kuumakindel.
Arvan, et tuleajal vajume sügavamale Jumala ligiollu.
Sarnaselt Hesekieli nägemusega, kus vesi oli alguses pahkluuni,
seejärel reiteni ja siis rinnuni,
ja nagu Paulus ütles: "Ma püüan ära tunda teda
ja tema ülestõusmise väge."
Me vajame tunda Tema ülestõusmise väge,
et see ei oleks vaid teooria, vaid saaks kogemuseks.
Seejärel tuleb meil siseneda Tema kannatuste osadusse,
et saaksime Tema surma sarnaseks.
Näen seda kui Vaimus kasvamist.
See algab pahkluude juurest, kust liigume sügavamale Tema tundmisse.
Kogemused on näidanud, et varasem liikumine kipub vastu seisma uuele.
Ilmselt seetõttu, et uus veinilähker on väga erinev.
Veiniajal rõhutatakse Jumala armastust, armu, halastust,
lahkust, isalikku südant.
See kõik on midagi väga helget ja südamlikku.
Tuleaja tulles ei kao see kuhugi,
vaid meie vaateväli avardub,
mistõttu on uus aeg eelmisest erinev.
Esile tõusevad Tema loomuse teised küljed.
Peame olema ettevaatlikud, et me ei hakkaks vastu Vaimu uuele tulekule,
et me ei eitaks selle jumalikkust.
Paljud tegid selle vea veiniajal.
Mida sina ütled?
Peetrus ütles, et me areneksime.
Me ehitame edasi Jumala armastuse peale, võtmata sellest tükkigi,
kuid Tal on ka teisi tahke.
Varasem liikumine seisab vastu järgmisele,
sest meil on sügav ilmutus ainult ühest Jumala omadusest.
Kui selle kõrvale ilmuvad ka teised omadused,
tundub, nagu viimased võtaksid võimust.
Uus ilmutus tuleb siduda eelmisega. See viib meid sügavamale.
Jumal on armastav ja armuline Isa,
aga Ta on samas ka hävitav tuli.
Meie Jumal on püha,
Ta on kogu maailma kohtumõistja -
see külg on Tal ka.
See peaks olema osa meie arusaamisest Tema kohta.
Heebrealaste kirja 12. peatükis on öeldud,
et Ta ei pane värisema mitte üksnes maa, vaid ka taeva.
Praegu on toimumas värisemine, millist maailm ei ole veel näinud.
12. peatükis öeldakse veel,
et peaksime tundma Jumala ees aukartust, sest Ta on neelav tuli.
Kui me Teda tõeliselt tunneme,
siis me teame, et Ta päästab ja armastab alati.
Ta on üdini püha.
Jumal on lubanud panna kõik asjad kõikuma
ja see juhtub, kuna kõik tõotused on "jah" ja "aamen".
Ta teeb seda, et alles jääks kõik, mis on kõigutamatu.
Ta raputab rahvaid, riike ja kõike mööduvat lunastuse eesmärgil.
Heebrealaste 12:28 ütleb: "Et me saame kuningriigi, mis ei kõigu."
Selles kuningriigis ei toetu me rahale, valitsejatele, inimestele.
Kogu meie usaldus on Tema, hävitava tule peal.
Ta on armukade ja tahab meid täielikult endale,
tahab neelata meid oma armukadeduse leekidega.
Ta tahab, et meie süda kuuluks jäägitult Temale
ja et me armastaks Teda enam
kui oma isa, ema, poega, tütart, raha või muid maiseid asju.
Ta on armukade, sest Ta tahab meid lunastada.
Ta valmistab meid ette, et võiksime saada Temaga üheks pulmapäeval.
Me vajame seda hädasti.
Ma küll armastan Jumala rahvast ja kogudust,
aga seal on palju kõlvatust ja hooletust,
mida on näha usklike usuelus ja käitumises.
Jumala tuli teeb aga omad korrektuurid.
Tema armastus ja tuli põletab maha kogu rämpsu.
Kõik, mis ei ole Temast, hävineb.
See on hea asi, sest Jumal on ju hea.
Jumal teeb ainult head.
Jumal on lahke ja karm samal ajal,
kuid need on mõlemad head omadused.
Kui oled kunagi tundnud Jumala kõrvetavat leeki,
siis tead, et see on puhastav, aga valurikas.
See viib meid uuesti Tema tahtega kooskõlla.
Ma tahan sellega öelda, et Jumala püha tuli on kõrvetav.
See hävitab kõik, millel ei ole meis kohta.
Sõna "valu" ei ole kõige parem, sest sel on pigem negatiivne tähendus.
Kuidas öelda...
See teeb meid tõsimeelseks.
Just. Ta tahab puhastada meie südant.
Jumal vaatab pealispinna all peituvat südant.
Inimesed võivad öelda, et sa oled tore, andekas, visa ja imeline,
aga Jumal vaatab sinu sisse.
Seal võib olla varjul uhkust, kadedust, ahnust ja muud taolist.
Ta tahab sellega tegeleda.
Ta kingib meile puhtaks pestud südame - oma suure armastuse pärast.
Teeme väikese pausi.
Koge Jumala tervendavat ja puhastavat tuld.
Kui annetad vähemalt 25 dollarit,
saad kingiks õpetus-CD "Man of Fire".
Kui annetad täna,
saad kaasa ka palve-CD "Soak in the Holy Fire".
Helista numbril 866 980 5464 ja maini pakkumist 306,
mine aadressile patriciaking.com
või saada sõnum numbrile 42828 märksõnaga BLESS.
Teeme korraks lahti Malaki 3. peatüki.
"Vaata, ma läkitan oma ingli ja tema valmistab minu ees teed.
Ja äkitselt tuleb oma templi juurde Issand, keda te otsite."
Veini väljavalamine tuli ka äkitselt.
Keegi polnud selleks valmis ega arvanud, et see tuleb selliselt.
Kuulutati küll selle tulemist, aga see oli ka kõik.
Arvan, et Jumala tuli tuleb samuti järsku.
"Ja äkitselt tuleb oma templi juurde."
"Ja lepingu ingel, keda te igatsete.
Vaata, ta tuleb, ütleb vägede Issand.
Aga kes suudab taluda tema tuleku päeva?
Ja kes jääb püsima tema ilmudes?"
Jumal ise ilmub meile.
Eesolev ei ole lihtsalt liikumine, see on Jumala liikumine.
"Sest tema on nagu sulataja tuli ja nagu pesupesija leelis.
Ja ta istub, sulatab ja puhastab hõbedat, ta puhastab Leevi poegi."
Uustestamentlik preesterkond.
"Ja selitab neid nagu kulda ja hõbedat:
siis toovad nad Issandale õige ohvrianni."
Jumal tahab, et Ta rahvas oleks Tema nägu.
Tema teeb õigust.
Me peame mõistma, milline Ta on.
Meile meeldib võtta vastu Jumala halastust ja me mõnuleme selles.
Tema halastus teeb meist halastajad,
aga Ta on ka väga õiglane.
Malaki 3:16 ütleb:
"Siis rääkisid isekeskis need, kes kartsid Issandat."
Peaksime rääkima jumalakartuses.
Malaki 3:17: "Ja nad kuuluvad mulle, ütleb vägede Issand ..
Ja ma olen neile armuline, nõnda nagu mees
on armuline oma pojale, kes teda teenib.
Ja te näete jälle vahet õige ja õela vahel."
Ka tuleajal toimub selge õigete ja õelate eraldamine.
See piiblitekst oli mõeldud Iisraeli lastele.
Isegi Iisraelis tehti õigete ja õelate vahel vahet.
Usun, et sama kehtib ka koguduse kohta.
Sikud eraldatakse lammastest, rehealune tehakse puhtaks.
Jeesuse enda sõnul on Ta tulnud viskama maa peale tuld
ja Ta tahaks, et see oleks juba süttinud.
Ta ütleb ka otsesõnu, et see tuli toob perekonda lahkmeelt.
Praegu on aeg otsustada täielikult Tema kasuks,
otsustada elada laitmatult.
Ma ei taha oma ellu räpaseid nurgataguseid.
Tahan, et Jumala arm muudaks mind enam Tema sarnaseks,
et saaksin anda Temale au ja kõike seda, mida ta väärib.
Malaki raamatus seisab,
et kui meid on puhastatud tulega,
saame tuua õige südamega õige ohvrianni,
näiteks oma anded või teenimistöö.
Usun, et eesseisev liikumine toob suure pöörde:
inimesed ei vaata enam teiste peale,
vaid tõstavad oma pilgu Jumalale.
Kogu tähelepanu koondub Jumalale.
Me ei vaata enam üksteist, vaid õpime tundma Tema loomust.
Kogudus saab ilmutuse Jeesusest endast,
mis on mõõtmetelt suurem kui eales varem.
Meie arusaam Jumalast avardub.
See on midagi ilusat.
See kasvatab lähedust ja osadust Jumala ja teistega.
Lõpuks jõuame sinnani, isegi kui alguses on lahknemist.
Aamen.
Malaki 3:19 järgi levib tuli kogu maailma.
See ei ole mõeldud vaid kogudusele.
"Sest vaata, päev tuleb, põlev nagu ahi."
Kindel päev on paika pandud.
"Ja kõik ülbed ja kõik, kes pattu teevad, on nagu kõrred."
Ma ei taha nende hulka kuuluda.
Ma tahan kohe oma kõrkuse käsile võtta.
Kui minus on mingitki paha, siis tuleb sellega kohe tegeleda.
"Ja see päev, mis tuleb, põletab nad ära, ütleb vägede Issand,
ega jäta neile ei juurt ega oksa."
Kui vaadata seda helgemast küljest,
siis näiteks vähk on samuti pahategija.
Järelikult neelab tuli ka selle.
Samuti Parkinsoni tõbi.
AIDS on pahategija.
Tuli läheb ka nende kallale, jätmata alles juurt või oksa.
"Aga teile, kes te mu nime kardate,
tõuseb õiguse päike."
See on suur tulekera.
"Ja paranemine tema tiibade all."
Jumala tulega käivad kaasas massilised tervenemised.
Jah. Need on juba tärkamas.
Kuulen võrdlemisi tihti surnute ülestõusmisest.
Isegi CNN-is räägivad arstid sellistest asjadest.
Meie päevil muutuvad suuremad imed üha igapäevasemaks.
Imede suurenemisega kasvavad ka pühadus, küpsus ja viljad.
Mulle tundub, et kui me valmistame end juba praegu ette,
siis ei olegi Jumala tuli midagi ebameeldivat.
Me hoopis võtame selle omaks, tunneme sellest rõõmu.
Sadrak, Meesak ja Abednego olid eraldatud Jumalale.
Nad ei järginud Babüloonia eluviise.
Nad kõndisid Issanda ees laitmatult.
Vaenlased heitsid nad põlevasse ahju,
sest nad hoidsid Jumala poole.
Leekide keskel kõndisid nad aga vabalt ringi
ja ka Jeesus ilmus sinna nende sekka.
Ahjust väljunud, polnud neil järel kärsahaisugi.
See on üks neist imekspandavatest lugudest,
mis inspireerib tänase päevani.
Unistan tantsust Temaga, tulemehega.
Tahan võtta vastu tule, armastuse tule,
mis tahab meid lihvida.
Meil tuleb otsustada juba praegu, kas tahame seda.
Jumal on andnud meile hinnalise võime iseenda üle kohut mõista,
sest siis ei ole Temal seda vaja teha.
Kui me julgustame üksteist iga päev,
siis me ei paadu patu pettuse läbi.
Kui me järgime Uue Testamendi põhimõtteid
ja läheme vabatahtlikult Tema ette,
võtame osa armulauast ja mõtiskleme Kristuse ihu ja vere väe üle,
siis me puhastume kogu patust.
See, et meil on võimalus teha seda kõike praegu, on tohutu väärtus.
Me ei pea ootama, et meie üle kohut mõistetaks.
Kui me ise seda teeme, annab Jumal meile armu armu peale
ja me võime käia sellises pühaduses ja väes, mis on Tema vääriline.
Ennast kivile heita on lihtsam,
kui lasta sel enda peale langeda.
Oleme praegu armuajas, kus meil on Tema juurde uks avali.
Saame paluda Tal end ja oma tegusid lihvida.
1. Korintlaste 3:13 ütleb, et tuli katsub läbi igaühe töö.
Jumal, las Su tuli põletagu ära kõik, mida annab põletada.
Las jääda ainult see, mis on Sinust.
Kui me tahame seda, siis me ka saame selle.
Tunnen, et Jumal tahab puudutada sind oma tulega.
Meil on olnud nii-öelda tulepidusid.
Tulest rääkides kasvab meie usk ja me hakkame selles teenima.
Inimesed kogevad tuld, nende keha läheb kuumaks, paljud kukuvad.
Kui Joshua Mills meil käis, hakkas ta tuld teistele edasi andma.
Inimesed olid nagu vooluvõrku ühendatud.
Tahan palvetada, et ka sina saaksid selle tule.
Sea end valmis ja ütle Jumalale: "Jah, ma tahan tuld!"
Ta tahab seda anda.
Jumal, ma vabastan selle tule oma vaatajate peale,
et see neelaks ära kõik, mis ei ole Sinust,
põleta need pühkmed, täida nende südame igatsused Jeesuse nimel.
Võib-olla see on stuudiovalgusest, aga tunnen kuumust.
Ole õnnistatud ja palu tuld ka siis, kui oled Jumalaga kahekesi.
Ta tahab seda anda.
Tahan tänada kõiki, kes on seda saadet toetanud.
Me vajame teie tuge,
et jõuda jätkuvalt meedia vahendusel miljonite inimesteni üle maailma.
Tänu teie ustavusele on see võimalik.
Paljud teist vaatavad seda saadet iga nädal internetist või telekast
ja tunnevad sellest rõõmu.
Kui tohib, palun teil külvata. See aitab meil jätkata.
Tänu teie ustavusele vaadatakse meid
Lähis-Idas, kommunistlikes riikides ja kohtades, kuhu muidu ei pääse.
Kui annetad vähemalt 25 dollarit,
on meil sulle eripakkumine:
minu uus CD "Soak in the Holy Fire" -
palved, mille taustal mängib ülistusmuusika.
Need palved aitavad võtta vastu Jumala tuld ja headust
ning sellest küllastuda.
Lisaks saavad annetajad CD-komplekti "Man of Fire",
õpetajateks on Stacey Campbell ja mina.
Oluline on end Tema sõnas ehitada.
Kui kuulutad Sõna, kinnitab Jumal seda tunnustähtedega.
Tunnustähed järgnevad, kui otsid varju Jumala Sõna ja tõe juurest
ning lased sel endasse imbuda.
Niisiis vähemalt 25-dollarilise annetuse eest
annan tänutäheks CD-komplekti "Man of Fire"
ja CD "Soak in the Holy Fire".
Mõlemad on kingituseks, kuna oled olnud andva südamega.
Aitäh, et täna meiega ühinesid.
Palvetan, et võiksid leida rõõmu Tema tules
ja kogeksid, kui hea see on, kõigil oma elupäevil.
Ja mis kõige tähtsam, Ta armastab sind kõikumatu armastusega.
Koge Jumala tervendavat ja puhastavat tuld.
Kui annetad vähemalt 25 dollarit,
saad kingiks õpetus-CD "Man of Fire".
Kui annetad täna,
saad kaasa ka palve-CD "Soak in the Holy Fire".
Helista numbril 866 980 5464 ja maini pakkumist 306,
mine aadressile patriciaking.com
või saada sõnum numbrile 42828 märksõnaga BLESS.
Mida saaksid sina ära teha?
Tänu oma toetajatele saame:
saata inimesi nende juurde,
kes on katki ja lootuseta,
linnatänavail
tuua valgust pimedusse.
Kui hakkad meie toetajaks, aitad meil jätkata.
Vaata lähemalt: patriciaking.com.
Tõlge: Karin Reisko